-Մենք միշտ հայտարարել ենք՝ եթե կան քաղաքացիական խմբեր նույնիսկ, որոնք ուզում են միանալ, ցանկություն ունեն իրենց տարբերանշաններով գալ, որ երևա իրենք չեն միացել «Ելք»-ին, ուղղակի իրենք իրենց նախաձեռնությամբ եկել են միանալու պահանջին, կարող են գալ, բայց արձագանքը, ինքներդ գիտեք, ինչ եղավ: Մի քանի ակտիվ քաղաքացիներ՝ տարբեր շարժումներից հայտնի, ներկա էին երթին, մի քանիսը տարբեր հարցերով մեզ աջակցեցին, բայց հիմնականում կազմակերպություններ չմիացան: Իրականում սա էլ է խնդիր: Ամբողջ աշխարհում նման հարցերով զբաղվում են քաղաքացիական հասարակական կառույցները, արհմիությունները, և նրանք են լինում հասարակության ձայնը բարձրացնողները: Մեր երկրում այդ ոլորտը չի կայացել, կան ուղղակի անհատներ, որոնք բոլոր պատեհ առիթներին պատրաստ են կանգնել, պայքարել, այդ պատճառով հիմա ստիպված, քաղաքական ուժը դուրս է եկել փողոց և չի պահանջում իշխանափոխություն, այլ ասում է ուղղակի՝ գները իջեցրեք: Ընդ որում, սա էլ առաջին անգամն է երկրում, դրա համար էր մարդկանց մոտ մի քիչ շոկ առաջացել, մարդիկ չեն հասկանում՝ ինչ է կատարվել: Բոլորը համեմատում են, ասում են՝ իշխանափոխություն չեն անի 2000 հոգով, բայց պահանջը այլ է: